NORAKSTS

|  |  |
| --- | --- |
| 30.01.2025. | Nr.1/4 |

**PAŠVALDĪBAS PĀRVALDES UZDEVUMU DELEĢĒŠANA  
SIA “ZEMGALES EKO”**

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors), **PRET – nav**, **ATTURAS – 3 (**G.Kurlovičs, A.Rublis, A.Tomašūns**)**,

Jelgavas valstspilsētas pašvaldībai piederošā SIA “Zemgales EKO” kopš 2009. gada Jelgavas valstspilsētas pašvaldības teritorijā nodrošina publisko tualešu pakalpojumu un no 2019. gada - klaiņojošo dzīvnieku uzraudzību, organizējot klaiņojošo dzīvnieku izķeršanu, nepieciešamības gadījumā eitanāziju vai palīdzības sniegšanu, atbilstoši Dzīvnieku aizsardzības likumā noteiktajai pašvaldības kompetencei. Kapitālsabiedrības rīcībā ir gan nepieciešamie resursi, gan atbilstoši kvalificēts personāls, lai nodrošinātu šo pakalpojumu, kurus citi tirgus dalībnieki šobrīd nespēj nodrošināt, sniegšanu pietiekamā kvalitātē par iedzīvotājiem pieejamām cenām, tādējādi labojot tirgus nepilnību.

Noslēdzot deleģēšanas līgumu, SIA “Zemgales EKO” rīcībā ir visi nepieciešamie resursi, lai nekavējoties uzsāktu tā izpildi, tādējādi nodrošinot pakalpojuma nepārtrauktību.

Saskaņā ar Valsts pārvaldes iekārtas likuma 40. panta pirmo daļu, Pašvaldību likuma 4. panta pirmās daļas 2. punktu un [7. pantu](https://m.likumi.lv/ta/id/57255-par-pasvaldibam#p43), [Dzīvnieku aizsardzības likuma](https://m.likumi.lv/ta/id/14940-dzivnieku-aizsardzibas-likums) [8.panta](https://m.likumi.lv/ta/id/14940-dzivnieku-aizsardzibas-likums#p8) trešo daļu un [39. pant](https://m.likumi.lv/ta/id/14940-dzivnieku-aizsardzibas-likums#p39)u un Jelgavas valstspilsētas pašvaldības 2016. gada 28. aprīļa saistošo noteikumu “Par mājdzīvnieku turēšanu Jelgavas pilsētā” 11.punktu un ņemot vērā personu apvienības “Civitta” 2022. gadā veikto Jelgavas valstspilsētas pašvaldības līdzdalības izvērtējumu SIA “Zemgales EKO”, ietverot ekonomisko, juridisko un ietekmes uz konkurenci izvērtējumu, kurā secināts, ka SIA “Zemgales EKO” sniegtie pakalpojumi atzīstami par stratēģiski svarīgiem Valsts pārvaldes iekārtas likuma 88. panta pirmās daļas 2. punkta izpratnē,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Nodot SIA “Zemgales EKO” Jelgavas valstspilsētas pašvaldības funkcijās ietilpstošo pārvaldes uzdevumu izpildi:
   1. organizēt sabiedrisko tualešu uzturēšanu un pārvietojamo tualešu izvietošanu publiskos pasākumos;
   2. organizēt klaiņojošo (izņemot savvaļas dzīvnieku) vai bezpalīdzīgā stāvoklī nonākušo dzīvnieku izķeršanu un, ja nepieciešams, eitanāziju, kā arī savvaļas dzīvnieku līķu savākšanu un iznīcināšanu un pirmās neatliekamās veterinārmedicīniskās palīdzības sniegšanu atrastajiem bezpalīdzīgā stāvoklī nonākušajiem dzīvniekiem.
2. Pilnvarot Jelgavas valstspilsētas pašvaldības izpilddirektoru noslēgt deleģēšanas līgumu (pielikumā) ar SIA “Zemgales EKO” par 1. punktā noteikto Jelgavas valstspilsētas pašvaldības funkcijās ietilpstošo pārvaldes uzdevumu izpildi uz 10 (desmit) gadiem.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 30. janvārī